Държавен вестник, бр. 94, 2015 г., стр. 67

БРОЙ  94	
Д Ъ Р Ж А В Е Н  В Е С Т Н И К 	
СТР.  67  
(2) Изучаването на учебните предмети, 
модули и дейности, предложени в раздел В на 
училищния учебен план, не е задължително за 
учениците, освен ако не са заявили желанието 
си при условията и по реда на чл. 16, ал. 1.
Чл. 19. (1) Учениците имат право да се 
обучават във всички класове от степента на 
образование в определено училище по учи-
лищни учебни планове, разработени въз основа 
на рамковия, съответно типовия учебен план, 
в съответствие с който са започнали да се 
обучават в същото училище, освен ако друго 
не е предивидено в нормативен акт.
(2) Всеки има право да завърши определен 
клас по училищния учебен план, по който е 
започнал да се обучава в същото училище.
(3) Лицата, прекъснали обучението си, 
продължават по училищния учебен план, 
действащ през учебната година, от която 
обучението продължава.
Раздел V
Индивидуален учебен план
Чл. 20. (1) Индивидуален учебен план се 
разработва за обучение на отделен ученик 
в определен клас въз основа на съответния 
училищен учебен план.
(2) Индивидуален учебен план се разра-
ботва за: 
1. ученици в индивидуална форма на обу-
чение;
2. учениците със специални образовател-
ни потребности, които се обучават в дневна, 
вечерна, комбинирана или дистанционна 
форма на обучение, както и в дуална система 
на обучение;
3. учениците с изявени дарби, които се 
обучават в дистанционна или в комбинирана 
форма, или в дуална система на обучение.
(3) В случаите по ал. 2, т. 1 индивидуален 
учебен план може да се разработва за два 
последователни класа в рамките на една 
учебна година, когато ученикът желае по 
семейни причини да завърши обучението си 
в други срокове. 
Чл. 21. В индивидуалния учебен план се 
допуска: 
1. отсъствие в раздел А на учебния пред-
мет физическо възпитание и спорт, когато 
обучението на ученика по него е невъзможно 
и това е доказано с медицински документ;
2. отсъствието в раздел А и/или в раздел Б 
на учебни предмети, когато обучението на 
ученика по тях е невъзможно и въз основа на 
медицински документ екипът за подкрепа за 
личностно развитие е препоръчал съответните 
предмети да не се изучават – за учениците 
със специални образователни потребности;
3. намален брой учебни часове по един, 
повече или по всички учебни предмети, като 
намаляването в основната степен на образо-
вание не може да бъде повече от 50 %, а в 
средната степен на образование – не може да 
бъде повече от 70 % за всеки отделен учебен 
предмет.
Чл. 22. В пояснителни бележки към инди-
видуалния учебен план се определят: 
1. място за провеждане на обучението – в 
училище, в център за подкрепа за личностно 
развитие, в домашни или в болнични условия;
2. календарен график на обучението по 
дати и часове;
3. специфичните методи на обучение, вклю-
чително формите и методите за проверка и 
оценка, когато има такива специфики.
Чл. 23. (1) Индивидуалният учебен план 
при индивидуална форма на обучение се раз-
работва по реда на държавния образователен 
стандарт за организацията на дейностите в 
училищното образование, а индивидуалният 
учебен план в случаите по чл. 20, ал. 2, т. 2 
и 3 – по реда на държавния образователен 
стандарт за приобщаващото образование. 
(2) Индивидуалният учебен план се об-
съжда и приема от педагогическия съвет и 
се утвърждава от директора на училището.
Преходни и заключителни разпоредби
§ 1. (1) Учебните планове, утвърдени при 
условията и по реда на тази наредба, влизат 
в сила за учениците, които през учебната 
2016 – 2017 година постъпват в I и в V клас, 
учениците, които през учебната 2017 – 2018 
година, учебната 2018 – 2019 година и учеб-
ната 2019 – 2020 година постъпват в I, в V и 
в VIII клас, както и учениците, които през 
учебната 2020 – 2021 година постъпват в 
VIII клас. 
(2) През учебните години по ал. 1 учени-
ците извън посочените в ал. 1 се обучават и 
завършват обучението си в съответния етап 
по учебни планове, утвърдени въз основа на 
отменената Наредба № 6 от 2001 г. за разпре-
деление на учебното време за достигане на 
общообразователния минимум по класове, 
етапи и степени на образование и по реда 
на Закона за народната просвета, Закона за 
степента на образование, общообразователния 
минимум и учебния план и подзаконовите 
актове за прилагането им.
§ 2. Наредбата влиза в сила от деня на 
обнародването є в „Държавен вестник“ и 
отменя Наредба № 6 от 2001 г. за разпре-
деление на учебното време за достигане на 
общообразователния минимум по класове, 
етапи и степени на образование (ДВ, бр. 54 
от 2001 г.).
§ 3. Тази наредба се издава на основание 
чл. 22, ал. 3 във връзка с чл. 22, ал. 2, т. 4 
от Закона за предучилищното и училищното 
образование.
Министър: 
Тодор Танев